tartuNLP/wikipedia-smugri-20251201 huggingface dataset:
Daryl Impey

Daryl Impey (s. 6. joulukuuta 1984 Johannesburg) on eteläafrikkalainen maantiepyöräilijä. Hän aloitti ammattilaisuransa Barloworld-joukkueessa 2008–2009, edusti Team RadioShackia 2010, MTN Qhubekaa ja Team NetAppia 2011, Orica/Mitchelton-Scott-tallia 2012–2020 ja viimeisillä ammattilaiskausillaan 2021–2023 Israel Start-Up Nation / Israel – Premier Tech -joukkuetta. Aktiiviuransa jälkeen hän on työskennellyt apulaisjoukkueenjohtajana Israel – Premier Techissä.
Impey voitti Turkin ympäriajon 2009, vaikka kaatui viimeisen etapin loppuhetkillä ja jäi 20 minuutiksi makaamaan maahan ennen kuin pystyi jatkamaan maaliin. Barloworld-tallin mukaan häneltä murtui kaksi selkänikamaa. Monet katsoivat Theo Bosin aiheuttaneen kolarin työntämällä Impeyn päin tietä reunustaneita aitoja. Bos sai kuukauden kilpailukiellon.
Impeyn talli Orica-GreenEDGE voitti Ranskan ympäriajossa 2013 neljäntenä etappina ajetun joukkueaika-ajon. Impey sai seuraavan etapin jälkeen kokonaiskilpailun johtajan maillot jaune -paidan haltuunsa ensimmäisenä afrikkalaispyöräilijänä. Hän piti paitaa kahden etapin ajan. Hän voitti Tour Down Underin kokonaiskilpailun 2018 jättäen Richie Porten tasa-ajalla toiseksi. Hän voitti Tour Down Underin myös 2019, tällä kertaa 13 sekunnin erolla Porteen.
Saavutuksia.
Lähteet: Cyclingbase, Cycling Archives, Pro Cycling Stats
Kriterium-ajon Etelä-Afrikan-mestaruus
Maantieajon alle 23-v. Etelä-Afrikan-mestaruus
Kriterium-ajon Etelä-Afrikan-mestaruus
Giro del Capo, 5. etapin voitto
Afrikan-mestaruuskilpailut, pronssia aika-ajossa
Giro del Capo, prologin ja 2. etapin voitto
Marokon ympäriajo, 10. etapin voitto
Afrikan kisat, kultaa maantieajossa
Herald Sun Tour, 6. etapin voitto
Turkin ympäriajo, kokonaiskilpailun ja 4. etapin voitto
Aika-ajon Etelä-Afrikan-mestaruus
Marokon ympäriajo, 7. etapin voitto
Baskimaan ympäriajo, 2. etapin voitto
Slovenian ympäriajo, 2. etapin voitto
Aika-ajon Etelä-Afrikan-mestaruus
Baskimaan ympäriajo, 2. etapin voitto
Bayern-Rundfahrt, 2. etapin voitto
MM-kilpailut, joukkueaika-ajossa hopeaa
Aika-ajon Etelä-Afrikan-mestaruus
Bayern-Rundfahrt, 3. etapin voitto
Tour of Alberta, kokonaiskilpailun ja 5. etapin voitto
Tour Down Under, pistekilpailun voitto
Aika-ajon Etelä-Afrikan-mestaruus
Espanjan ympäriajo, 12. etapilla toinen
Aika-ajon Etelä-Afrikan-mestaruus
Ranskan ympäriajo, 7. etapilla toinen
MM-kilpailut, joukkueaika-ajossa pronssia
Aika-ajon Etelä-Afrikan-mestaruus
Katalonian ympäriajo, 6. etapin voitto
Tour Down Under, kokonaiskilpailun voitto
Cadel Evans Great Ocean Road Race, kolmas
Aika-ajon ja maantieajon Etelä-Afrikan-mestaruus
Critérium du Dauphiné, pistekilpailun ja 1. etapin voitto
Tour Down Under, kokonaiskilpailun ja 4. etapin voitto
Cadel Evans Great Ocean Road Race, kolmas
Aika-ajon ja maantieajon Etelä-Afrikan-mestaruus
Ranskan ympäriajo, 9. etapin voitto
Czech Cycling Tour, kokonais- ja pistekilpailun voitto
Tour Down Under, kokonaiskilpailussa kuudes
Cadel Evans Great Ocean Road Race, kolmas
Aika-ajon Etelä-Afrikan-mestaruus
Royal Bernard Drome Classic, toinen
Sveitsin ympäriajo, 4. etapin voitto
Kansainyhteisön kisat, maantieajossa hopeaa
Espanjan ympäriajo, 5. etapilla toinen
Jan Bakelants

Jan Bakelants (s. 14. helmikuuta 1986 Oudenaarde) on belgialainen maantiepyöräilijä. Hän aloitti ammattilaisuransa Topsport Vlaanderen - Mercator -joukkueessa 2009, edusti seuraavat kaksi vuotta Omega Pharma-Lottoa, 2012–2013 RadioShack-Leopard-Trekiä, 2014 Omega Pharma-Quick Stepiä, 2015– 2018 Ag2r-La Mondialea, 2019 Team Sunwebia ja viimeisinä ammattilaisvuosinaan 2020–2022 Circus - Wanty Gobert / Intermarché - Wanty - Gobert Matériaux -tallissa.
Bakelants voitti Ranskan ympäriajossa 2013 Ajaccioon päättyneen toisen etapin karattuaan kärkiryhmästä kilometri ennen maalia. Hän sai kokonaiskilpailun johtajan maillot jaune -paidan haltuunsa kahden päivän ajaksi.
Bakelants loukkaantui vakavasti Lombardian ympäriajossa vuonna 2017: häneltä murtui 7 kylkiluuta ja kaksi lannenikamaa. 
Saavutuksia.
Lähteet: Cycling Archives, Cyclingbase, Pro Cycling Stats
Circuit des Ardennes, kokonaiskilpailun voitto
Liège–Bastogne–Liège, alle 23-v. kilpailun voitto
Tour de l'Avenir, kokonaiskilpailun ja 5. etapin voitto
Espanjan ympäriajo, kokonaiskilpailussa 19:s
Luxemburgin ympäriajo, kokonaiskilpailussa kolmas
Ranskan ympäriajo, kokonaiskilpailussa 18:s, 2. etapin voitto, 19. etapilla kolmas
Eneco Tour, kokonaiskilpailussa neljäs
Grand Prix de Wallonie, voitto
Critérium du Dauphiné, 6. etapin voitto
Ranskan ympäriajo, kokonaiskilpailussa 20:s, 13. etapilla kolmas
Grand Prix Cycliste de Montréal, neljäs
Giro del Piemonte, voitto
Giro dell'Emilia, voitto
Välimeren ajo, pistekilpailun ja 4. etapin voitto
Espanjan ympäriajo, kokonaiskilpailussa 17:s
Grand Prix Cycliste de Montréal, neljäs
Tour de Wallonie, 5. etapin voitto
Hookin majakka

Hookin majakka (, engl. "The Hook Lighthouse" tai "The Hook Head Lighthouse") on Irlannissa sijaitseva, tiettävästi vanhin yhä toiminnassa oleva majakka maailmassa. Se on rakennettu Hookin niemelle Wexfordin kreivikunnassa, jossa samalla paikalla ollut majakka on osoittanut Waterfordin sataman sisäänkäyntiä jo noin 800 vuoden ajan. Alkuperäinen majakka rakennettiin eri tietojen mukaan joko noin 1172 tai uudempien tutkijoiden mukaan 1245. Nykyinen majakkarakennus on 1600-luvulta. 
Majakkaa ylläpitää Irlannin majakkaviranomainen ("Commissioners of Irish Lights"). Majakan yleisölle avoin katselutasanne sijaitsee 115 porrasaskelman korkeudessa. Vuonna 1871 majakkaan asennettiin uudet kaasuvalot. Vuonna 1911 majakkaan saatiin mekanismi, joka muutti valon vilkkuvaksi. Mekanismi vaati kuitenkin virityksen 25 minuutin välein. Sähkövalot ja paineilmalla toimiva sumusireeni majakalle saatiin vuonna 1972, ja se automatisoitiin vuonna 1996, jolloin sumusireenit korvattiin varoitusrakettijärjestelmällä.
Harry von Arnim

Harry Karl Kurt Eduard von Arnim-Suckow (3. lokakuuta 1824 Moitzefiltz, Pommeri – 19. toukokuuta 1881 Nizza, Ranska) oli saksalainen kreivi ja diplomaatti, joka erotettiin Saksan Pariisin-lähettilään virasta skandaalin seurauksena vuonna 1874. Taustalla vaikutti se, että hän oli vastustanut Saksan valtakunnankansleri Otto von Bismarckin politiikkaa.
Lakiopintojensa jälkeen Arnim aloitti diplomaattiuransa vuonna 1850 ja työskenteli Preussin lähetystöissä Roomassa ja Lissabonissa, kunnes hänet vuonna 1864 nimitettiin Preussin edustajaksi Vatikaaniin. Vatikaanin ensimmäisen kirkolliskokouksen (1869–1870) alla hän pyrki turhaan estämään paavin julistamisen erehtymättömäksi, koska arveli sen aiheuttavan kiistoja Saksassa. Arnim osallistui myös Ranskan–Saksan sodan päättäneisiin Frankfurtin rauhanneuvotteluihin, ja hänet nimitettiin 23. elokuuta 1871 Saksan edustajaksi Pariisiin. Hän sai suurlähettilään arvon 9. tammikuuta seuraavana vuonna. Kesäkuussa 1872 hän sai sovittua Ranskalle määrätyistä sotakorvauksista.
Arnim joutui pian ristiriitoihin Bismarckin kanssa. Arnim tuki Ranskan monarkisteja, Bismarck puolestaan vastaperustettua tasavaltaa, minkä Arnim pelkäsi vahvistavan monarkian vastustajia myös Saksassa. Koska Arnim oli hovin suosiossa ja piti yhteyttä Saksan aateliston konservatiivisiin ryhmiin, Bismarck pelkäsi Arminin pyrkivän hänen syrjäyttämiseensä. Vuonna 1874 wieniläisessä sanomalehdessä julkaistiin Vatikaanin kirkolliskokoukseen liittynyttä kirjeenvaihtoa, joukossa myös Arnimin lähettämiä luottamuksellisia viestejä. Tästä seuranneen tutkinnan aikana paljastui, että tärkeitä asiakirjoja oli kadonnut Pariisin-lähetystöstä Arnimin aikana. Hän kieltäytyi palauttamasta eräitä niistä ja hänen arveltiin pyrkivän keräämään todistusaineistoa, joka osoittaisi hänen Ranskan-politiikkansa viisaammaksi kuin Bismarckin. Bismarck järjesti Arnimin viraltapantavaksi ja 4. lokakuuta 1874 pidätettäväksi. Arnim tuomittiin oikeudessa kolmen kuukauden vankeusrangaistukseen, joka valituksen jälkeen korotettiin toisessa käsittelyssä yhdeksään kuukauteen.
Arnim lähti maanpakoon ja julkaisi vuonna 1875 anonyymisti pamfletin "Pro Nihilo", jossa hän väitti syyttämisensä johtuneen vain Bismarckin kateudesta. Tämän seurauksena hänet tuomittiin poissaolevana maanpetoksesta, majesteettirikoksesta ja (Bismarckin) herjauksesta viideksi vuodeksi pakkotyöhön. Koska Arnimin alkuperäisen tuomion perusteita pidettiin juridisesti kyseenalaisina, Saksan rikoslakiin tehtiin 1876 Bismarckin aloitteesta ”Arnimin pykälänä” tunnettu lisäys, joka kriminalisoi virallisten asiakirjojen luvattoman julkistamisen.
Jerker A. Eriksson

Jerker Arnold Eriksson (22. lokakuuta 1931 Helsinki – 19. lokakuuta 2019 Helsinki) oli suomalainen elokuvakriitikko, oppiarvoltaan filosofian lisensiaatti. Hän toimi Valtion elokuvatarkastamon puheenjohtajana vuodesta 1966 vuoteen 1996. Hän oli tarkastamon ensimmäinen päätoiminen johtaja.
Ennen uraansa elokuvatarkastamossa Eriksson kirjoitti elokuva-arvosteluja muun muassa "Hufvudstadsbladetiin", "Nya Presseniin" ja "Elokuva-Aittaan". Hänen elokuva-arvostelujaan on julkaistu teoksessa "Epäilyksen varjo" (1982). Eriksson valittiin elokuvatarkastamon sensuurielimeen vuonna 1964 Raimo Hallaman kieltäydyttyä jäsenyydestä. Puheenjohtajaksi hänet valittiin kaksi vuotta myöhemmin.
Eriksson toimi Helsingin yliopiston historian assistenttina vuosina 1967–1975. Hänen lisensiaatintyönsä käsitteli Suomen keskiajan historiaa.
Eriksson oli helsinkiläisen elokuvakerho Studion perustajajäseniä, ja hän oli aktiivisesti mukana perustettaessa Suomen elokuva-arkistoa. Hän sai vuonna 2007 Sodankylän elokuvajuhlien Viasat-palkinnon.
Lawson (yhtye)

Lawson on brittiläinen pop rock -yhtye, johon kuuluvat Adam Pitts, Andy Brown, Joel Peat ja Ryan Fletcher. Yhtyeen alkuperäinen nimi oli "the Grove", mutta yhtye vaihtoi sen Lawsoniksi Brownilta aivokasvaimen leikanneen kirurgin kunniaksi. Yhtye julkaisi ensimmäisen albuminsa lokakuussa 2012.
Johannes Eriksson

Johannes Eriksson (29. lokakuuta 1869 Finström Ahvenanmaa – 21. heinäkuuta 1939 Finström) oli ahvenanmaalainen poliitikko, joka ajoi vuosina 1918–1920 hyvin voimakkaasti Ahvenanmaan liittämistä Ruotsiin separatistisessa Ålandsrörelsen-liikkeessä. Hän oli Ahvenanmaan maapäivien ensimmäinen varapuheenjohtaja 1922–1938.
Kun Ahvenanmaan kysymys oli ajankohtainen Eriksson kävi Ahvenanmaan Ruotsiin liittämistä ajaakseen Lontoossa, Pariisissa ja Genévessä. Hän kuului myös siihen suureen lähetystöön, joka kävi asian johdosta kuningas Kustaa V:n luona Tukholmassa. Kun Ahvenanmaan linnoittamiskysymys tuli ajankohtaiseksi 1930-luvun lopulla, Eriksson teki iästään huolimatta matkan Tukholmaan asian johdosta. Eriksson kuoli 69-vuotiaana kotitalossaan Finströmin pitäjän Bjärströmin kylässä Ahvenanmaalla heinäkuussa 1939.
Magic Hour

Magic Hour on Scissor Sistersin neljäs studioalbumi, joka julkaistiin 25. toukokuuta 2012. Se debytoi Yhdysvalloissa Billboard 200 -listan sijalla 35.
William Henry Waddington

William Henry Waddington (11. joulukuuta 1826 Saint-Rémy-sur-Avre – 12. tammikuuta 1894 Pariisi) oli ranskalainen muinaishistorian tutkija, diplomaatti ja poliitikko, joka toimi Ranskan pääministerinä vuonna 1879.
Waddingtonin isä oli englantilainen tehtailija, joka oli muuttanut Ranskaan vuonna 1780. Waddington kävi koulunsa Ranskassa ja Englannissa, opiskellen viimeksi Cambridgen Trinity Collegessa. Hän matkusti itäisen Välimeren alueella, julkaisi tutkimuksia antiikin Roomasta sekä muinaisesta Lähi-idästä ja hänet valittiin Académie des Inscriptions et Belles-Lettres -akatemiaan vuonna 1865. Waddingon valittiin kolmannella yrittämällä Ranskan edustajainkamariin vuonna 1871 ja senaattiin 1876. Hän toimi lyhytaikaisesti opetusministerinä toukokuussa 1873 sekä maaliskuusta 1876 toukokuuhun 1877. Joulukuussa 1877 hänet nimitettiin ulkoministeriksi ja hän edusti Ranskaa Berliinin kongressissa 1878.
Maltilliset tasavaltalaiset vahvistivat Ranskassa asemiaan tammikuun 1879 parlamenttivaaleissa ja uudeksi presidentiksi valittu Jules Grévy nimitti Waddingtonin pääministeriksi seuraavassa kuussa. Waddington valikoitui ilmeisesti varovaisuutensa ja värittömyytensä vuoksi. Hän säilytti myös ulkoministerin paikkansa ja keskittyi enemmän Ranskan ulkosuhteisiin kuin hallituksen johtamiseen. Opetusministeri Jules Ferryn pyrkimykset vähentää katolisen kirkon vaikutusvaltaa kouluissa johtivat Waddingtonin hallituksen kaatumiseen joulukuussa 1879. Waddington oli myöhemmin Ranskan lähettiläänä Lontoossa 1883–1893 ja hoiti vuonna 1884 Egyptin asemasta maiden välillä käytyjä neuvotteluita. Hän putosi senaatista vuoden 1893 vaaleissa.
Saga Eriksson

Saga Maj-Lis Eriksson, oik. "Ahjolinna" (s. 13. syyskuuta 1939 Helsinki) on suomalainen balettitanssija ja balettipedagogi. Hän oli Suomen Kansallisbaletin tanssija vuodesta 1955 ja baletinopettaja vuodesta 1968.
Sven Erkkilä

Sven Artur Erkkilä (5. helmikuuta 1901 Kiukainen – 28. huhtikuuta 1973 Helsinki) oli suomalainen lääkäri ja Turun yliopiston hygienian ja sosiaalilääketieteen professori 1950–1968. Lisäksi hän teki tutkimusta oikeuslääketieteen alalla.
Erkkilän vanhemmat olivat maanviljelijä Kustaa Vilho Erkkilä ja Hulda Maria Vanhatalo ja puoliso sairaanhoitaja Eva Siviä Kirkas. Erkkilä tuli ylioppilaaksi Turun suomalaisesta yhteiskoulusta 1922 ja valmistui lääketieteen lisensiaatiksi 1932. Lääketieteen tohtoriksi hän väitteli 1938. Hän oli Helsingin yliopiston sosiaalilääketieteen dosentti vuodesta 1941 ja oikeus- ja sosiaalilääketieteen dosentti vuodesta 1946 vuoteen 1957. Ennen Turun yliopiston professuuriaan Erkkilä työskenteli muun muassa lääkärinä useissa eri sairaaloissa, Vankeinhoitolaitoksen ylilääkärinä vuodesta 1947, Lääkintöhallituksessa sekä eri tehtävissä Helsingin yliopistossa. Hän oli Helsingin yliopiston voimistelulaitoksen hygienian ja alkohologian opettajana 1953–1969 sekä Teknillisen korkeakoulun teollisuushygienian erikoisopettajana 1942–1951.
Kaulushelttasieppo

Kaulushelttasieppo ("Dyaphorophyia castanea") on afrikansieppojen heimoon kuuluva varpuslintu.
Levinneisyys.
Kaulushelttasieppoa tavataan Afrikan länsi- ja keskiosissa. Se on luokiteltu elinvoimaiseksi ja sen kannakehitys on vakaa.
Doggilepakot

Doggilepakot (Molossidae) ovat lepakkoihin kuuluva heimo, johon kuuluu noin 100 lajia 18 suvussa.
Viidakkohelttasieppo

Viidakkohelttasieppo ("Dyaphorophyia tonsa") on afrikansieppojen heimoon kuuluva varpuslintu.
Levinneisyys.
Viidakkohelttasieppoa tavataan Afrikan keskiosissa. Se on luokiteltu elinvoimaiseksi ja sen kannankehitys on vakaa.
Hohtohelttasieppo

Hohtohelttasieppo ("Dyaphorophyia blissetti") on afrikansieppojen heimoon kuuluva varpuslintu.
Levinneisyys.
Hohtohelttasieppoa tavataan Kamerunissa, Norsunluurannikolla, Ghanassa, Guineassa, Liberiassa, Nigeriassa, Sierra Leonessa ja Togossa. Se on luokiteltu elinvoimaiseksi.
Viherhelttasieppo

Viherhelttasieppo ("Dyaphorophyia chalybea") on afrikansieppojen heimoon kuuluva varpuslintu.
Levinneisyys.
Viherjelttasieppoa tavataan Kamerunissa, Päiväntasaajan Guineassa ja Gabonissa. Lajin on kuvattu olevan paikallisesti yleinen ja sen kannankehitys on vakaa. Se on luokiteltu elinvoimaiseksi.
Veitsiturskat

Veitsiturskat (Melanonidae) on turskakaloihin kuuluva heimo. Heimon lajeja tavataan syvistä lauhkeista ja kylmistä vesistä eteläiseltä pallonpuoliskolta.
Lajit ja anatomia.
Veitsiturskien heimoon kuuluu yksi suku, jossa on kaksi lajia. Lajit ovat veitsiturska ("Melanonus zugmayeri") ja pikkuveitsiturska ("M. gracilis"). Ne ovat pienehköjä kaloja, jotka saavuttavat suurimmillaan 15–28 senttimetrin pituuden. Selkäeviä veitsiturskalajeilla on yksi ja se on pitkä. Myös peräevä on pitkä ja matala. Pyrstöevä on pieni ja teräväkärkinen. Pitkänomainen ruumis suippenee voimakkaasti kohti pyrstöä. Monille turskakaloille tyypillinen alalaeun viiksisäie puuttuu veitsiturskilta.
Levinneisyys ja elintavat.
Veitsiturskalajeja tavataan Eteläiseltä jäämereltä sekä eteläiseltä pallonpuoliskolta Atlantista, Intina valtamerestä ja Tyynestämerestä. Ne elävät kaukana rannikoista tyypillisesti 150–6 300 metrin syvyydessä.
Surinahelttasieppo

Surinahelttasieppo ("Dyaphorophyia jamesoni") on afrikansieppojen heimoon kuuluva varpuslintu.
Levinneisyys.
Surinahelttasieppoa tavataan Kongon demokraattisessa tasavallassa, Keniassa, Etelä-Sudanissa, Sudanissa, Tansaniassa ja Ugandassa. Lajin on kuvattu olevan yleinen ja sen kannankehitys on vakaa. Se on luokiteltu elinvoimaiseksi.
Oliivihelttasieppo

Oliivihelttasieppo ("Dyaphorophyia concreta") on afrikansieppojen heimoon kuuluva varpuslintu.
Levinneisyys.
Oliivihelttasieppoa tavataan Afrikan länsi- ja keskiosissa. Laji on luokiteltu silmälläpidettäväksi ja sen kannankehitys on vähenevä.
Malakansalmen taistelu

Malakansalmen taistelu oli toisessa maailmansodassa Japanin ja Yhdistyneen kuningaskunnan välinen meritaistelu, joka käytiin Malakansalmen edustalla toukokuussa 1945. Taistelussa Britannian kuninkaallisen laivaston hävittäjät upottivat keisarillisen Japanin laivaston raskaan risteilijän "Haguron" ja vaurioittivat hävittäjä "Kamikazea". Iskussa kuolivat japanilaisten komentajat Hashimoto ja Sugiura sekä 927 miestä. Yksi kranaatti vaurioitti hävittäjä "HMS Saumarezia" surmaten kaksi miehistönjäsentä.
Veli-Heikki Eronen

Veli-Heikki Eronen (21. joulukuuta 1918 Kuopio – 22. syyskuuta 2000 Helsinki) oli suomalainen juristi, hallintoneuvos ja diplomi-insinööri. Hän oli vesiylituomari 1962–1968 ja Korkeimman hallinto-oikeuden jäsen vuosina 1968–1988. Hän oli loppuvuodesta 1957 vuoden verran Seutusuunnittelun liiton asiamies.
Eronen valmistui diplomi-insinööriksi 1945 ja suoritti yleisen oikeustutkinnon 1950 ja sai varatuomarin arvon. Eronen vihittiin vuonna 1990 Helsingin yliopiston kunniatohtoriksi.
Lähteet.
Seppo Ervasti

Seppo Mikael Ervasti (3. elokuuta 1924 Muhos – 26. huhtikuuta 2015 Vantaa) oli metsätieteilijä ja professori. Hän oli Helsingin yliopiston Metsäekonomian laitoksella dosentti 1959–1965 ja puumarkkinatieteen professori 1965–1987, ja hän tutki varsinkin metsäteollisuutuotteiden ulkomaankauppaa, puuraaka-aineen käyttöä ja metsätaseen kehitystä.
Aiheesta muualla.
Laurens ten Dam

Laurens ten Dam (s. 13. marraskuuta 1980 Zuidwolde) on alankomaalainen maantiepyöräilijä. Hän aloitti ammattilaisuransa Bankgiroloterij-joukkueessa 2004, edusti Shimano - Memory Corp -tallia 2005 ja Unibet.com-joukkuetta 2006–2007. Vuosina 2008–2015 hän kilpaili alankomaalaistallissa, joka tunnettiin tuona aikana nimillä Rabobank, Blanco, Belkin Pro Cycling Team ja Team LottoNL-Jumbo. Kausilla 2016–2017 hän edusti saksalaista Team Giant-Alpecin / Team Sunweb -joukkuetta ja viimeisellä ammattilaiskaudellaan 2019 puolalaista CCC Teamia.
Saavutuksia.
Lähteet: Cyclingbase, Cycling Archives, Pro Cycling Stats
Ster Elektrotoer, mäkikirikilpailun voitto
Course de la Solidarité Olympique, 2. etapin (aika-ajo) voitto
Critérium International, 1. etapin voitto
Tour de Romandie, mäkikirikilpailun voitto
Espanjan ympäriajo, kokonaiskilpailussa kahdeksas
Ranskan ympäriajo, kokonaiskilpailussa 13:s
Ranskan ympäriajo, kokonaiskilpailussa yhdeksäs
Kim Bodnia

Kim Bodnia (s. 12. huhtikuuta 1965 Frederiksberg) on tanskalainen näyttelijä, joka aloitti uransa 1990-luvun alussa ja on siitä lähtien esiintynyt teatterissa, elokuvissa ja televisiossa.
Bodnia opiskeli näyttelijäntyötä Tanskassa Valtion Teatterikoulussa vuosina 1981–1991. Hänen uransa alkoi teatterissa, ja valkokankaalla hänen läpimurtonaan voidaan pitää Robert-palkittua sivuroolia Ole Bornedalin elokuvassa "Yövartija" (1994), jota seurasivat roolit Nicolas Winding Refnin elokuvissa "Pusher" (1996) ja "Bleeder" (1999). Vuosituhannen vaihteessa alkoi yhteistyö ohjaaja Lasse Spang Olsenin kanssa (muun muassa "Vanhat miehet uusissa autoissa") ja vuonna 2010 Susanne Bierin kanssa (muun muassa "Kosto"). Suosittuihin rooleihin on kuulunut myös toinen pääosa ruotsalais-tanskalaisessa televisiosarjassa "Silta" (2011–2013). Vuonna 2018 hänet nähtiin Paavo Westerbergin elokuvassa "Viulisti".
Bodnian ensimmäinen puoliso oli näyttelijä Lotte Merete Andersen ja toinen puoliso on Rikke Louise Andersson.
Spitzer (luoti)

Spitzer-luoti eli teräväkärkinen luoti on 1800–1900-lukujen vaihteessa kehitetty pienikaliiperisiin aseisiin tarkoitettu luoti. Sen kehittelyssä lähdettiin tarpeesta tehdä projektiili, jolla olisi aerydynaamisten ominaisuuksien takia hyvä tarkkuus sekä kineettinen tehokkuus, erityisesti pitemmillä ampumismatkoilla. Tämän takia ammutun luodin piti minimoida ilmanvastus lennon aikana.
Nimitys 'spitzer' tulee saksan kielen sanasta "Spitzgeschoss" ().
Almujenjakaja

Almujenjakaja on kirkollisessa yhteisössä tai valtionhallinnossa työskentelevä henkilö, jonka tehtävänä on huolehtia almujen jakamisesta köyhille. Almujenjakajan virkoja perustettiin keskiajalla useiden Euroopan maiden hoveihin. 
Ranskan hovissa toimi vuodesta 1486 suuralmujenjakaja, korkea-arvoinen kirkonmies, jonka tehtäviin kuului hyväntekeväisyyden ja hovin yhteydessä toimineen papiston valvonta. Virka lakkautettiin vuonna 1790 ja – Napoleon Bonaparten sekä Napoleon III:n perustettua sen uudelleen – lopullisesti vuonna 1870. Britannian hovissa on yhä olemassa perinnöllinen suuralmujenjakajan ("Grand almoner") sekä yleensä piispalle annettava lordialmujenjakajan ("Lord High Almoner") virka. Jälkimmäisen tehtäviin kuuluu kuninkaallisten almujen jakaminen vuosittain kiirastorstaina.
Resident Evil (vuoden 2002 videopeli)

Resident Evil on Capcomin kehittämä ja julkaisema selviytymiskauhupeli, joka julkaistiin vuonna Nintendo GameCubelle ja vuonna 2008 Wiille (nimellä "Resident Evil Archives: Resident Evil"). Peli on uusi versio ("remake") vuonna 1996 julkaistusta "Resident Evil" -pelistä. Esimerkiksi grafiikka, äänimaailma ja ääninäyttely ovat täysin uusittu uudessa versiossa. Myös juoneen, pelialueisiin ja vihollisiin on tehty muutamia muutoksia. Capcom kehitti samalla pelimoottorilla "Resident Evil Zeron", joka julkaistiin myös vuonna 2002. "Zero" on tarinaltaan esiosa "Resident Evilille".
Julkaisut.
Tammikuussa 2015 Capcom julkaisi päivitetyn HD-version pelistä PlayStation 3:lle, PlayStation 4:lle, Xbox 360:lle, Xbox Onelle ja Microsoft Windowsille. Julkaisun suosion myötä Capcom päätti kehittää HD-version myös pelistä "Resident Evil Zero". Vuonna 2016 molemmat HD-versiot julkaistiin levyversiona "Resident Evil: Origins Collection" -kokoelmassa.
Vastaanotto.
Peli sai paljon positiivisia arvosanoja. IGN:n Matt Casamassina totesi "Resident Evilin" olevan ”merkittävä saavutus videopelin uusintaversiona” ja kuvaili peliä ”kauneimmaksi, tunnelmallisimmaksi ja pelottavimmaksi pelikokemuksekseen”. "NGC Magazinen" Jes Bickham kehui pelin ulkonäköä mutta kritisoi pelimekaniikkaa ja hahmojen tavaravalikoita kömpelöiksi. GameSpotin Shane Satterfield kuvaili pelin grafiikkaa ja äänimaailmaa yksityiskohtaiseksi, ja AllGamen Scott Alan Marriott kehui pelin kykyä pitää yllä jatkuvaa pelkoa yksittäisten shokkikohtausten sijaan.
Pelin GameCube-versiota on myyty yli 1,35 miljoonaa kappaletta. Pelin Wii-versiota ei ollut alun perin tarkoitus julkaista Japanin ulkopuolella, mutta vuonna 2009 julkaistun "Resident Evil 5":n myyntimenestys vakuutti Capcomin pelisarjan suosiosta myös Pohjois-Amerikassa ja Euroopassa.
Pelin HD-versiota on myyty yli miljoona kappaletta, ja se on rikkonut PlayStation Networkin myyntiennätyksen. "Resident Evil HD Remaster" on myös Capcomin myydyin digitaalinen julkaisu Pohjois-Amerikassa ja Euroopassa.
Marjorie Estiano

Marjorie Estiano (s. 8. maaliskuuta 1982) on brasilialainen latinopopin laulaja ja näyttelijä. Hänen ensimmäinen albuminsa "Marjorie Estiano" ilmestyi vuonna 2005.
Marjorie on jatkanut uraansa sekä musiikki- että televisioalalla. Hän on esiintynyt huomattavissa rooleissa useissa telenoveloissa, julkaissut menestysalbumeita.
Dennis Siver

Dennis D. Siver (s. 13. tammikuuta 1979 Omsk, Neuvostoliitto) on saksalainen vapaaottelija. Hän on otellut UFC:ssä vuodesta 2007 lähtien. Ennen vapaaottelua Siver voitti potkunyrkkeilyssä Saksan amatöörien mestaruuden.
Alkuvuodet.
Siver syntyi Neuvostoliitossa venäläisperheeseen, joka oli saksalaislähtöinen. Siver aloitti kamppailulajien harjoittelemisen 15-vuotiaana, jolloin hän harjoitteli taekwondoa, samboa ja judoa. Kaksi vuotta myöhemmin Siver muutti Saksaan 17-vuotiaana. Siver jatkoi kamppailulajien harjoittelemista, kuten taekwondoa ja potkunyrkkeilyä. Sittemmin vuonna 1997 Siver voitti WAKO:n järjestämän amatöörien potkunyrkkeilyn Saksan mestaruuden.
Vapaaottelu.
Vapaaottelemisen pariin Siver päätyi 2000-luvun alussa. Hän otteli aluksi Saksassa ja voitti ensimmäisessä ottelussaan Kordian Szukalan ensimmäisessä erässä 17 sekunnissa. Sittemmin Siver voitti yhteensä viisi ottelua, kunnes kärsi ensimmäisen tappionsa Ruotsissa Fabricio Nascimentolle.
UFC.
Siver otteli ensimmäisen kerran UFC:ssä UFC 70 -tapahtumassa huhtikuussa 2007 Jess Liaudinia vastaan. Siver kuitenkin hävisi ottelun ensimmäisessä erässä luovutuksella. Hän päätti siirtyä painoluokkaa alemmaksi kevytsarjaan ja otteli UFC 75 -tapahtumassa Naoyuki Kotania vastaan. Siver voitti ottelun toisessa erässä tyrmäyksellä. Seuraavat kaksi ottelua meni Siverin osalta heikosti hävittyään molemmat ottelunsa. Gray Maynardia vastaan hävityssä ottelussa hän sai kuitenkin illan ottelu maininnan. Siver otteli välissä Saksassa, TFS: Mix Fight Gala VII -tapahtumassa, jossa hän voitti Chas Jacquier luovutuksella. Sittemmin Siver voitti seuraavat kolme ottelua UFC:ssä, ja sai illan tyrmäys maininnan Nate Mohria ja Paul Kellya vastaan. Siver kuitenkin hävisi seuraavan ottelunsa päätöksellä Ross Pearsonille. Ottelu sai illan ottelu maininnan, joka oli Siverille uran toinen UFC:ssä. Siver jatkoi sittemmin voittoputkeaan voitettuaan neljä ottelua peräkkäin ja sai illan luovutus maininnan Andre Winneriä vastaan UFC 122 -tapahtumassa.
Saavutukset.
Vapaaottelu.
UFC
Derek Famulare

Derek Famulare (s. 22. joulukuuta 1989 Montréal, Québec, Kanada) on kanadalais-suomalainen jääkiekkoilija, joka pelasi kaudella 2015–2016 LNAH-joukkue Laval Prédateursissa. Hän on pelipaikaltaan vasen laitahyökkääjä. Eliteprospects.com -sivuston mukaan isokokoinen Famulare on "rouhija", joka tykkää pelata fyysisesti ja tekee paljon töitä joukkueensa eteen. Hänen tulisi kuitenkin parantaa hyökkäyspään pelaamistaan.
Ura.
Famulare aloitti jääkiekon pelaamisen 4-vuotiaana. QMJHL-joukkue Chicoutimi Saguenéens varasi hänet 71. pelaajana vuonna 2006. Famularen QMJHL:n tulokaskausi 2006–2007 toi 54 runkosarja- ja yhdessä playoff-ottelussa tehot 11+14=25. Kesken seuraavan kauden 2007–2008 hän siirtyi Val-d'Or Foreursiin. Famulare pelasi pisteiden valossa parhaan QMJHL-kautensa tehden 65 runkosarjaottelussa yhteensä tehot 14+31=45. Kaudeksi 2009–2010 hän siirtyi Acadie-Bathurst Titaniin, josta Famulare siirtyi kesken kauden, tammikuussa 2010 jo hänen uransa neljänteen ja viimeiseen QMJHL-seuraansa Prince Edward Island Rocketiin.
Kauden 2010–2011 Famulare pelasi Concordian yliopistojoukkueessa. Heinäkuussa 2011 hän siirtyi try-outille Mestis-joukkue TuToon, jonne Famulare sai elokuussa sopimuksen kaudeksi 2011–2012. Hänen ensimmäinen Mestis-kautensa toi runkosarjassa 38 ottelussa tehot 6+16=22 sekä 100 jäähyminuuttia, joilla Famulare sijoittui sarjan jäähypörssissä toiseksi edellään vain Jokipoikien Ilmari Pitkänen.
Famulare nousi kaudella 2012–2013 TuTon ykkösketjuun Ville-Vesa Vainiolan ja Antti Virtasen viereen ja paransi otteitaan edelliskaudesta tehden 45 runkosarjaottelussa tehot 19+18=37. Hän oli joukkueen toiseksi paras maalintekijä Aki Keinäsen jälkeen ja sijoittui koko Mestiksen maalipörssissä kahdeksanneksi. Famulare sijoittui myös 121 minuutillaan jäähypörssissä toiseksi edellään vain KooKoon Matt Nickerson. Kevään 2013 pudotuspeleissä hän jakoi TuTon sisäisen maalipörssin voiton viidellä osumallaan Virtasen ja Arttu Niskakankaan kanssa ja voitti kauden päätteeksi Mestis-pronssia.
Huhtikuussa 2013 Famulare siirtyi try-outille sarjatasoa ylemmäs SM-liigajoukkue Turun Palloseuraan. Hän teki liigadebyyttinsä kauden 2013–2014 avauskierroksella 12. syyskuuta 2013 vieraissa Espoo Bluesia vastaan. Syyskuussa Famularen koeaikaa jatkettiin 7. lokakuuta saakka. Hän sai sen päätteeksi 1+1-vuotisen sopimuksen TPS:ään. Famulare teki kauden aikana yhteensä 35 runkosarjaottelussa tehot 1+1=2.
TPS ei käyttänyt Famularen sopimuksessa ollutta optiota ja hän palasi kaudeksi 2014–2015 Pohjois-Amerikkaan ja siirtyi ECHL-joukkue Kalamazoo Wingsiin. Famulare jätti joukkueen kuitenkin jo ennen ensimmäistäkään ottelua lokakuussa 2014 ja siirtyi vajaa viikkoa myöhemmin LNAH-joukkue Cornwall River Kingsiin. Kaudella 2015–2016 hän pelasi samaa liigaa Laval Prédateursissa, jossa Famulare pelasi kauden aikana kuitenkin vain yhden ottelun.
Muuta.
Famularen isä Guido on entinen jääkiekkoilija, joka pelasi myös Suomessa, I-divisioonajoukkue Kiekko-67:n riveissä kaudella 1979–1980. Derekin äiti on suomalainen ja hänen perheensä on kotoisin Turusta.
Reinin putoukset

Reinin putoukset () ovat Reinjoessa sijaitsevat, Euroopan suurimmat vesiputoukset. Putoukset sijaitsevat Sveitsissä noin kolme kilometriä Schaffhausenin kaupungista lounaaseen, Neuhausen am Rheinfallin ja Laufen-Uhwiesenin kuntien rajalla. 
Putousten korkeusero on 23 metriä. Niiden kautta virtaava vesimäärä on ollut vuosina 1959-2008 keskimäärin noin 370 m³/s. Suurin vuosivirtaama on ollut vuonna 1999 (507 m³/s). Suurin mitattu vuorokausivirtaama on ollut vuoden 1999 toukokuussa (1 180 m³/s).
Curtiss SC Seahawk

Curtiss SC Seahawk oli yhdysvaltalainen tiedustelu- ja sukellusveneentorjuntalentokone. Konetyypin suunnittelija ja valmistaja oli Curtiss Aeroplane and Motor Company, joka tuotti prototyyppikoneet mukaan lukien 577 Seahawkia.
Historia.
Curtiss SC Seahawkin suunnittelu aloitettiin kesäkuussa 1942 vastaamaan yhdysvaltain laivaston esittämiin vaatimuksiin Curtiss SO3C Seamew ja Vought OS2U Kingfisher -konetyyppien korvaajasta. Vaatimuksiin kuuluivat helposti kellukkeisiin vaihdettavat laskutelineet, minkä ansiosta konetyyppiä voitaisiin operoida paitsi lentotukialuksilta ja maatukikohdista, mutta myös muilta sota-aluksilta höyrykatapultilla laukaistavana. Curtiss Aeroplane and Motor Company lähetti Seahawkin suunnitelmat arvioitavaksi 1. elokuuta 1942, mutta ensimmäinen prototyypikone lensi ensilentonsa vasta 16. helmikuuta 1944. Jo ennen ensilentoa oli kuitenkin kesäkuussa 1943 asetettu tilaus 500 SC-1 tuotantokoneelle. Näiden jälkeen laivasto tilasi lokakuussa 1944 450 SC-1 lisää, mutta vain 66 niistä toimitettiin ennen toisen maailmansodan päättymistä, jolloin toimittamattomat koneet peruttiin.
SC-1 lisäksi tuotettiin kymmenen kappaletta paranneltua SC-2 versiota.
Rakenne.
Curtiss SC Seahawk oli rakenteeltaan kokometallinen, yksipaikkainen ja yksimoottorineen alatasolenkone. Seahawkin voimanlähteenä oli Wright R-1820-62 Cyclone 9 -tähtimoottori. Koneen siivet voitiin taittaa varastoinnin helpottamiseksi.
Kaikki Seahawkit toimitettiin varustettuna laskutelineillä, jotka tarpeen vaatiessa vaihdettiin kellukkeisiin. Sama kiinnike toimi sekä kellukeversion Edo Aircraft Corporationin valmistaman keskikellukeen, että maaversion päälaskutelineiden ripustuskohtana. Keskikellukkeen sisällä voitiin tarvittaessa kuljettaa lisäpolttoainetta. Kellukkeisiin kuului keskikellukkeen lisäksi kaksi pientä siivenkärkien alapintaan kiinnitettävää vakainkelluketta.
Kiikan kirkko

Kiikan kirkko on vuonna 1807 rakennettu puinen ristikirkko Sastamalan Kiikassa. Se rakennettiin Tukholman intendenttikonttorin piirustusten mukaan ja Mats Åkergrenin johdolla.
Myöhemmin kirkkoa on remontoitu ja muutettu useaan kertaan. Vuonna 1884 tehtiin uusgoottilainen kellotorni, purettiin vanha tapuli ja tehtiin sen alaosasta ruumishuone. Torneille on aikojen saatossa tehty useita muutoksia. Iso peruskorjaus saatiin päätökseen 1952. Silloin sisustus uusittiin Bertel Strömmerin suunnitelmien mukaan ja päätorni sai nykyisen muotonsa.
Kirkon alkuperäinen ja nykyinen väri on punainen, mutta välillä kirkko oli lähes sata vuotta keltainen tai harmaa.
Alttaritaulu on Alexandra Såltinin maalaama vuodelta 1884 ja esittää Kristuksen kirkastumista. Lehterikaiteisiin Carl Fredrik Blom maalasi vuonna 1819 36 Raamatun henkilöä.
Tapulissa on kolme kelloa jotka ovat vuosilta 1705, 1876 ja 1952.
M-Dinitrobentseeni

m-Dinitrobentseeni eli 1,3-dinitrobentseeni (C6H4N2O4) on nitrattu aromaattinen yhdiste. Yhdistettä käytetään väriaineiden valmistuksessa ja räjähdysaineena. Yhdiste on o- ja p-dinitrobentseenien isomeeri.
Ominaisuudet.
m-Dinitrobentseeni on huoneenlämpötilassa vaaleankellertäviä hiutalemaisia kiteitä. Yhdiste liukenee vain heikosti veteen, mutta liukenee orgaanisiin liuottimiin. Aine on erittäin voimakas hapetin ja voi räjähtää kuumennettaessa ja hankautumisen vuoksi.
Yhdiste, samoin kuin sen isomeerit, on voimakkaasti myrkyllistä. Myrkytysoireet voivat ilmestyä viivästyneinä ja niitä ovat kynsien ja ihon sinertyminen, päänsärky ja oksentaminen. Nitrobentseenin tavoin m-dinitrobentseeni voi imeytyä ihon läpi elimistöön.
Valmistus ja käyttö.
Nitrobentseenin nitraus johtaa seokseen, jossa on noin 93 % m-dinitrobentseeniä, 6 % o-dinitrobentseeniä ja 1 % p-dinitrobentseeniä. Toisin kuin nämä muut isomeerit, m-dinitrobentseeni ei reagoi natriumhydroksidin ja natriumsulfiitin vesiliuoksen kanssa muodostaen sulfonihappoa tai nitrofenolijohdannaisia. Nämä johdannaiset liukenevat veteen ja tätä voidaan hyödyntään m-dinitrobentseenin puhdistuksessa.
m-Dinitrobentseeniä käytetään väriaineiden synteeseissä. Lisäksi siitä voidaan pelkistää natriumsulfidin avulla m-nitroaniliinia ja vedyn avulla m-fenyleenidiamiinia. Sitä voidaan käyttää myös korroosionestoaineissa, polymeroitumisenestoaineissa ja räjähdysaineseoksissa.
Äänisen viidennes

Äänisen viidennes () oli yksi viidestä alueesta, joihin Novgorodinmaa jaettiin 1700-luvun alkuun saakka. Se on saanut nimensä Äänisjärvestä.
Viidennes mainitaan ensimmäisen kerran vuoden 1496 verokirjassa, mutta nimitys "Obonežje" tavataan jo 1000-luvun alussa. Äänisen viidennes rajoittui lännessä Olhavanjokeen ja Laatokan kaakkoisrantaan aina Viteleen saakka, pohjoisessa Vienanmeren Äänislahteen, idässä Äänisen ja Valkeajärven vedenjakajaan sekä etelässä Mda- ja Mstajokiin ja Ilmajärveen. 1400-luvun lopulla alue jakautui kahteen puoliskoon (ven. "polovina"). Eteläisempi "Nagornaja polovina" käsitti 36 ja pohjoisempi "Zaonežskaja polovina" 45 pogostaa. Alueen ainut kaupunki oli vuonna 1649 perustettu Aunus. 1700-luvulla Äänisen viidenneksen pohjoisosa liitettiin Aunuksen lääniin ja eteläosat Pietarin ja Novgorodin lääneihin.
Louis Henri de Bourbon

Louis Henri, Bourbonin herttua, Condén ruhtinas (18. elokuuta 1692 Versailles – 27. tammikuuta 1740 Chantilly) oli ranskalainen ruhtinas ja Condén suvun päämies, joka toimi Ranskan johtavana ministerinä kuningas Ludvig XV:n valtakautena vuosina 1723–1726.
Louis Henri de Bourbon oli sotapäällikkönä tunnetun Louis II Condén pojanpojan poika. Hänen vanhempansa olivat Louis III de Condé ja kuningas Ludvig XIV:n avioton tytär mademoiselle de Nantes. Ludvig XIV:n kuoltua syyskuussa 1715 hän sai Bourbonin herttuan arvon ja alaikäisen Ludvig XV:n sijaisjallitsijaksi tullut Orléansin herttua Filip nimitti hänet sijaishallitusneuvoston johtoon. Bourbon kuitenkin laiminlöi hallinnolliset tehtävänsä ja keskittyi omiin liiketoimiinsa sekä metsästykseen. Orléansin herttuan kuoltua joulukuussa 1723 hänet kuitenkin nimitettiin Ranskan johtavaksi ministeriksi ("premier ministre"). Hallituksen johdossakinn Bourbon oli vuonna 1719 rakastajattarekseen ottamansa markiisitar de Prien vaikutusvallan alainen.
Bourbonin määräämät ankarat viranomaistoimet sekä hänen valtiovarainministerinsä Duverneyn yritys nostaa veroja tekivät hänen hallintonsa epäsuosituksi. Hänen päätavoitteenaan oli kuitenkin varmistaa, että nuori ja sairasteleva kuningas saisi mahdollisimman pian kruununperillisen, jotta Ranskan kruunu ei tämän mahdollisesti kuollessa siirtyisi pois Bourbonien suvun päähaaralta. Ludvig XV oli vuonna 1721 kihlattu Espanjan prinsessa Mariana Viktorian kanssa, mutta tämä oli aivan liian nuori saamaan lapsia, joten Bourbon järjesti kihlauksen puretuksi ja naitti kuninkaan syyskuussa 1725 Puolan prinsessa Maria Leszczyńskan kanssa. Tämä herätti ärtymystä Espanjassa ja johti Espanjan liittoutumiseen Itävallan kanssa Ranskaa vastaan.
Bourbon joutui heinäkuussa 1726 kuninkaan neuvonantaja kardinaali de Fleuryn syrjäyttämäksi ja hänet määrättiin kotiarestiin Chantillyn linnaan. Hän asui siellä loppuikänsä omistautuen harrastuksilleen.
Louis Henri de Bourbon ei käyttänyt juuri koskaan perimäänsä Condén ruhtinaan arvoa. Hänet tunnettiin elinaikanaan parhaiten nimellä "Monsieur le Duc" (”herra herttua”).
Kiikoisten kirkko

Kiikoisten kirkko on Sastamalan Kiikoisissa sijaitseva empiretyylinen puinen ristikirkko. Arkkitehti Pehr Johan Gylichin suunnittelema kirkko valmistui vuonna 1851. Sen kuorinvastaisessa päädyssä on kupukattoiseen lyhtyyn päättyvä kellotorni. Sisätilat ovat puuholvien kattamat. Kirkko on korjattu ainakin vuosina 1873, 1881, 1924 ja 1977 Vuoden 1924 remontissa myös korotettiin kellotornia yhdeksällä metrillä.
Kirkon alttaritaulun on maalannut Felix Frang vuonna 1924 ja se on nimeltään "Getsemane".
Kirkossa on Kangasalan urkutehtaan valmistamat 14-äänikertaiset pneumaattiset urut vuodelta 1924.
Condé (suku)

Condé oli ranskalainen ruhtinassuku ja Ranskaa hallinneen Bourbonin suvun nuorempi haara. Se sai nimensä Condé-sur-l’Escaut’n kaupungin mukaan. Suvun esi-isät käyttivät nimeä vuodesta 1335. Condén suvun varsinainen kantaisä oli hugenottijohtaja Louis I de Condé (1530–1569), joka otti itselleen Condén prinssin arvon. Suvun tunnetuin jäsen lienee ollut Ludvig XIV:n aikainen sotapäällikkö Louis II de Condé. Suku sammui yhdeksännen Condén prinssin, Louis Henri Joseph de Bourbonin kuollessa vuonna 1830. Hänen ainoa poikansa, Enghienin herttua oli ammuttu vuonna 1804 Napoleonin käskystä maanpetturuudesta syytettynä.
Kylähelttasieppo

Kylähelttasieppo ("Platysteira cyanea") on afrikansieppojen heimoon kuuluva varpuslintu.
Levinneisyys.
Kylähelttasieppoa tavataan laajalla alueella Länsi-Afrikasta Keskisen-Afrikan kautta Etiopiaan ja Kenian länsiosiin asti. Lajin kannankehitys on vakaa ja se on luokiteltu elinvoimaiseksi.
Kirjohelttasieppo

Kirjohelttasieppo ("Platysteira peltata") on afrikansieppojen heimoon kuuluva varpuslintu.
Levinneisyys.
Kirjohelttasieppoa tavataan Afrikan etelä- ja itäosissa. Se on luokiteltu elinvoimaiseksi.
Angolanhelttasieppo

Angolanhelttasieppo ("Platysteira albifrons") on afrikansieppojen heimoon kuuluva varpuslintu.
Levinneisyys.
Angolanhelttasieppoa tavataan kotoperäisenä Angolassa. Laji on luokiteltu silmälläpidettäväksi, ja sitä uhkaa metsien hakkuu.
Doggilepakko

Doggilepakko eli euroopandoggilepakko ("Tadarida teniotis") on lähinnä Välimeren ympäristön valtioissa ja Kaukoidässä esiintyvä lepakkolaji, joka kuuluu doggilepakoiden heimoon. Yhdyskunnat koostuvat 5-100 yksilöstä, mutta myös 300-400 yksilön yhdyskuntia on tavattu. Kansainvälinen luonnonsuojeluliitto on arvioinut lajin elinvoimaiseksi.
Populaatiot Japanissa, Taiwanissa ja Koreassa on nykyään luokiteltu omaksi lajikseen "Tadarida insignis".
Eagle Airwaysin lento 2279

Eagle Airwaysin lento 2279 oli työmatkalento Woodbournen lentoasemalta Christchurchin kansainväliselle lentoasemalle.
Perjantaina 8. helmikuuta 2008, noin kymmenen minuuttia lentoonlähdön jälkeen oletettu kaappaaja hyökkäsi kumpaakin lentäjää vastaan tarkoituksenaan saada lentokone laskeutumaan Australiaan. Kaappaaja viilsi toista lentäjää jalkaan ja toista käteen, minkä lisäksi hän kamppaili lentäjien kanssa päästäkseen koneen ohjaimiin käsiksi. Lennon matkustajiin kuului neljä uusi-seelantilaista henkilöä, yksi australialainen henkilö, yksi intialainen henkilö ja lentoperämies. Poliisin mukaan kaappaaja oli maininnut mukana olevan kaksi pommia, mutta niistä ei löytynyt jälkeäkään. Lopulta kone laskeutui turvallisesti Christchurchin kansainväliselle lentoasemalle.
Kaappaaja.
Lentokoneen kaappasi alkuperältään somalialainen 33-vuotias Asha Ali Abdille, ja hänet pidätettiin heti lentokoneen laskeuduttua Christchurchin kansainväliselle lentoasemalle. Uuden-Seelannin somalien joukossa pelättiin jatkuvasti, että heidät leimattaisiin terroristeiksi. Viranomaiset kuitenkin sanoivat pian, että "viranomaiset eivät suvaitse minkäänlaista rodullista tai uskonnollista suvaitsemattomuutta." Abdille oli muuttanut Uuteen-Seelantiin vuonna 1994, ja häntä haastateltiin televisiossa vuonna 1996, jolloin hän sanoi, ettei pidä uusiseelantilaisesta yhteiskunnasta ja muuttaisi mieluummin takaisin Somaliaan.
Starless and Bible Black

Starless and Bible Black on brittiläisen King Crimson -yhtyeen albumi vuodelta 1974.
Kappaleet.
Kaikki kappaleet sanoittanut Richard Palmer-James
Discipline

Discipline on King Crimsonin levy vuodelta 1981. Edellinen oli Red (1974), seuraava Beat (1981). Disciplinellä jäsenet ovat Frippiä ja Brufordia lukuun ottamatta vaihtuneet.
Kappaleet.
Kaikki kappaleet säveltäneet Robert Fripp, Adrian Belew, Tony Levin ja Bill Bruford. Kaikki kappaleet sanoittanut Adrian Belew.
Beat (albumi)

Beat on King Crimsonin levy. Se on Crimsonin yhdeksäs levy, yhtyeen 80-luvun version (Fripp, Bruford, Belew, Levin) toinen levy ja samalla sen ensimmäinen levy, jolla kokoonpano on sama kuin edellisellä. Beatista edellisen levyn nimi oli Discipline. Seuraava oli Three of a Perfect Pair.
Kappaleet.
Kaikki kappaleet säveltäneet Robert Fripp, Adrian Belew, Tony Levin ja Bill Bruford. Kaikki kappaleet sanoittanut Adrian Belew ellei toisin mainita.
Three of a Perfect Pair

Three of a Perfect Pair on King Crimsonin 80-luvun kolmas ja viimeinen albumi. LP-levyn ensimmäinen puolisko sisältää pop-tyylisempiä kappaleita ja toinen puolisko kokeellisempia. Sittemmin levy on julkaistu myös CD:nä. 
Seuraavan kerran Crimson kokoontuisi kolmella uudella muusikolla varustettuna 1990-luvulla.
Kappaleet.
Kaikki kappaleet säveltäneet Robert Fripp, Adrian Belew, Tony Levin ja Bill Bruford. Kaikki sanoitukset Adrian Belew.
Earthbound (King Crimsonin albumi)

Earthbound on King Crimsonin ensimmäinen konserttitallenne. Se on ollut epäsuosiossa sekä esitysten että huonon äänenlaadun vuoksi, mutta toisaalta esimerkiksi King Crimson -kronikoitsija Sid Smith pitää siihen sisältyvää tulkintaa "21st Century Schizoid Manista" oikein tärkeänä.
The Great Deceiver

"The Great Deceiver" on neljä CD-levyä käsittävä King Crimsonin live-box-set. Se on nauhoitettu 1970-luvun alussa niin sanotun Wettonin-periodin aikaan. Musiikki oli tuolloin raskasta ja heavy metaliin vivahtavaa.
Boksi sisältää materiaalia useista konserteista, mutta vain yksi keikka on sisällytetty kokonaisuudessaan. Mukaan on otettu useita pitkiäkin yhteisimprovisaatioita.
M/S Prinsesse Benedikte

M/S Prinsesse Benedikte on Scandlinesin omistama ja operoima matkustaja-autolautta, joka liikennöi Tanskan Rødbystä Saksan Puttgardeniin. Laivalle mahtuu 1040 matkustajaa 
"Prinsesse Benedikte"n sisaralus on "M/S Prins Richard".
Valkopyrstölepinkäinen

Valkopyrstölepinkäinen ("Lanioturdus torquatus") on afrikansieppojen heimoon kuuluva varpuslintu.
Levinneisyys.
Valkopyrstölepinkäistä tavataan Namibiassa ja Angolassa. Sen kannankehitys on nouseva ja se on luokiteltu elinvoimaiseksi.
M/S Prins Richard

M/S Prins Richard on Scandlinesin omistama ja operoima matkustaja-autolautta, joka liikennöi Tanskan Rødbystä Saksan Puttgardeniin. Laivalla on myös yksi raide, ja se voi kuljettaa junia. Prins Richardin matkustajakapasiteetti on 1140 matkustajaa ja matka-aika Rødbystä Puttgardeniin 45 minuuttia .
"Prins Richard"in sisaralus on "M/S Prinsesse Benedikte".
Palvelut laivalla.
"Prins Richard"illa on kolme ravintolaa, kaksi kauppaa, informaatio- ja rahanvaihtopiste, kokoustila 24 hengelle, leikkihuone lapsille, sekä peliautomaatteja. Lisäksi laiva on eteetön .
Thy Art Is Murder

Thy Art Is Murder on australialainen, vuonna 2006 perustettu deathcore-yhtye, joka on julkaissut kaksi EP:tä ja viisi täyspitkää albumia. Yhtye julkaisee tuotantonsa Nuclear Blastin kautta.
Heidän vuoden 2008 EP "Infinite Death" saavutti sijan 10. AIR Charts -listauksessa. Yhtyeen toinen täyspitkä albumi "Hate" nousi ARIA-listalla vastaavasti sijalle 35. ja oli täten ensimmäinen extreme metal -albumi, joka on päässyt 40. suosituimman julkaisun joukkoon.
Vuonna 2023 yhtye erotti transfobiasta syytetyn laulajansa CJ McMahonin.
Diskografia.
EP:t
Paavo Joensalo

Paavo Joensalo (23. tammikuuta 1942 Kauhava – 26. marraskuuta 2022 Kuopio) oli suomalainen arkkitehti, itseoppinut säveltäjä, näytelmäkirjailija ja kulttuurituottaja.
Joensalo valmistui Teknillisestä korkeakoulusta 1967 ja toimi Imatran kaupunginarkkitehtina 1975-1985, Joensuun 2. kaupunginarkkitehtina 1985–1987, konsultointitehtävissä Yritystaito Oy:ssä 1987-1995 ja sen jälkeen toimitusjohtajana perustamassaan Joensalo Oy:ssä. Joensalon tunnetuin suunnittelutyö on lahtelaisen taiteilijan Matti Koskelan Domino-elementtijärjestelmää käyttäen rakennettu lasipintainen ateljeekoti. 
Suistamolaiseen Härkösten runonlaulajasukuun kuuluva Joensalo loi monipuolisesti musiikkia, musiikkiteatteria ja oopperaa toimien käsikirjoittajana ja libretistinä, säveltäjänä ja tuottaja-toiminnanjohtajana Pohjois-Karjalan Liperiin perustamansa Eettisesti Innovatiiviset Kulttuurin Uudistajat EIKU ry:n produktioissa.
Joensalo opiskeli nuorena pianonsoittoa ja laulua ja on toiminut Polyteknikkojen kuorossa, Imatran kamarikuorossa ja Savonlinnan oopperajuhlakuorossa.
Aitolahden kirkko

Aitolahden kirkko on Tampereen Olkahisissa entisen Aitolahden kunnan alueella sijaitseva Messukylän seurakunnan kirkko, aikaisemmin Aitolahden seurakunnan kirkko. Kirkkorakennuksen nimi on "Suojamuuri", ja sen ovat suunnitellet Arkkitehtitoimisto KSOY:ssa arkkitehdit Erkki Karvala, Markku Koskinen ja Juha Ryösä. Kirkko vihittiin käyttöön syyskuussa 2001. Sisustussuunnittelu on Taina Väisäsen.
Kirkossa on 200 kiinteää istumapaikkaa, ja lisäksi kirkkosaliin saa 150 irtotuolia. Aulaan voidaan tarvittaessa laittaa 70 istumapaikkaa. Kirkkoon pääsee helposti pyörätuolilla.
Kirkko on rakennettu arkkitehti Pentti Turusen vuonna 1980 suunnitteleman punatiilisen seurakuntatalon yhteyteen.
Lasisen alttaritaulun "Rauha teille", jossa on ylösnousseen Jeesuksen kasvot, on valmistanut Hannu Konola. Alttaripöydällä ja sakastissa olevat hopeiset krusifiksit sekä sivualttarilla olevan pronssisen krusifiksin on muotoillut Kari Juva.
HD 125612 b

HD 125612 b on eksoplaneetta, joka löydettiin 10. huhtikuuta 2007. Se kiertää keltaista G-tyypin pääsarjan tähteä HD 125612 noin 172 valovuoden päässä Maasta, Neitsyen tähdistön suunnalla.
Planeetta kiertää emotähteään 1,37 AU:n etäisyydellä, ja sen kiertoaika on noin 502 päivää. Planeetan massa vastaa noin 3 Jupiterin massaa. Planeetta on todennäköisesti kaasujättiläinen.
HD 231701 b

HD 231701 b on eksoplaneetta, joka löydettiin 10. huhtikuuta 2007. Se kiertää keltaista F-tyypin pääsarjan tähteä HD 231701 noin 354 valovuoden päässä Maasta, Nuolen tähdistön suunnalla.
Planeetta kiertää emotähteään 0,53 AU:n etäisyydellä, ja sen kiertoaika on noin 142 päivää. Planeetan massa vastaa noin 1,08 Jupiterin massaa. Planeetta on todennäköisesti kaasujättiläinen.
HD 5319 b

HD 5319 b on eksoplaneetta, joka löydettiin 11. tammikuuta 2007. Se kiertää keltaista G-tyypin pääsarjan tähteä HD 5319 noin 326 valovuoden päässä Maasta, Valaskalan tähdistön suunnalla.
Planeetta kiertää emotähteään 1,75 AU:n etäisyydellä, ja sen kiertoaika on noin 1,85 vuotta. Planeetan massa vastaa noin 1,94 Jupiterin massaa. Planeetta on todennäköisesti kaasujättiläinen.
Papuankiipijä

Papuankiipijä ("Cormobates placens") on australiankiipijöiden heimoon kuuluva varpuslintu.
Levinneisyys.
Papuankiipijää tavataan Indonesiassa ja Papua-Uudessa-Guineassa. Lajin kannankehitys on vakaa ja se on luokiteltu elinvoimaiseksi.
Visingsö

Visingsö on saari Ruotsissa. Se sijaitsee Ruotsin toiseksi suurimman järven Vätternin eteläosassa kuuluen Jönköpingin kuntaan ja Jönköpingin lääniin. Kooltaan Visingsö on 25 neliökilometriä, joten se on Ruotsin 33. suurin saari. Saaren pituus on 14 kilometriä ja sen suurin leveys on 3 kilometriä. Saarelta on 30 kilometrin matka etelään Jönköpingiin ja 6 kilometrin matka Vätternin itärannalla sijaitsevaan Grännaan. Grännasta on saarelle lauttayhteys. Vuonna 2011 saarella oli 736 asukasta.
Saari on aikaisemmin muodostanut Visingsön pitäjän, jonka seuraajia olivat Visingsön seurakunta ja Visingsön maalaiskunta. Maalaiskunta säilyi itsenäisenä vuoden 1952 kuntauudistuksessa, mutta vuoden 1971 kuntauudistuksessa siitä tuli osa Jönköpingin kuntaa. Seurakunta on edelleen itsenäinen.
SWEEPS-04

SWEEPS-04 on eksoplaneetta, joka löydettiin 4. lokakuuta 2006. Se kiertää keltavalkoista F-tyypin pääsarjan tähteä SWEEPS J175853.92−291120.6 noin 28 000 valovuoden päässä Maasta, Jousimiehen tähdistön suunnalla.
Planeetta kiertää emotähteään 0,055 AU:n etäisyydellä, ja sen kiertoaika on noin 4 päivää. Planeetan massa vastaa noin 3,8 Jupiterin massaa. Planeetta on niin sanottu emotähteään lähellä kiertävä kuuma jupiter.